作者:孫光憲
標題:臨江仙
內容:霜拍井梧幹葉墮，翠幃雕檻初寒。薄鉛殘黛稱花冠。含情無語，延佇倚闌幹。杳杳徵輪何處去？離愁別恨千般。不堪心緒正多端。鏡奩長掩，無意對孤鸞。暮雨淒淒深院閉，燈前凝坐初更。玉釵低壓鬢雲橫。半垂羅幕，相映燭光明。終是有心投漢佩，低頭但理秦箏。燕雙鸞偶不勝情。只愁明發，將逐楚雲行。